Metaloide

Los metaloides son una de les tres categoríes d'elementos químicos xunto colos metales y los non metales. Xeneralmente diferénciense de los metales verdaderos en que son semiconductores enantes que conductores.

Los elementos d'esta serie química son: boru (B), siliciu (Si), xermaniu (Ge), arsénicu (As), antimoniu (Sb), teluriu (Te), poloniu (Po) y astatu (At), anque la dixebra ente metales y non metales pue camudar, yá que delles vegaes el xermaniu (Ge), antimoniu (Sb) y poloniu (Po) inxérense na serie de los metales del bloque p.

Dientro de la tabla periódica los metaloides allúguense na ringlera diagonal dende'l boru al astatu. Los elementos penriba a mandrecha son non metales, y los que tán pembaxo a manzorga son metales.

1314151617 BBoru CCarbonu NNitróxenu OOxíxenu FFlúor AlAluminiu SiSiliciu PFósforu SAzufre ClCloru GaGaliu GeXermaniu AsArsénicuSeSeleniuBrBromu InIndiu SnEstañu SbAntimoniu TeTeluriuIYodu TlTaliu PbPlomu BiBismutu PoPoloniu AtAstatu

 Referencies 

Categoría:Elementos químicos